《视夜》
宋代·丘葵

我兴视夜夜未明，抬头观星敬自生。
万古不动惟北极，列宿环拱俱西倾。
天光昭回泰宇定，人欲净尽灵台清。
但能勿使旦书牿，天理触处尽流行。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。